
COMUNICAT DE PRESĂ

Inspectoratul Teritorial de Muncă Timiș a avut bucuria și onoarea de a găzdui astăzi ședința Colegiului Prefectural, un eveniment de o importanță deosebită pentru coordonarea activităților administrative de la nivelul județului nostru, fiind pentru prima dată când această întâlnire de înalt nivel decizional s-a desfășurat în afara Palatului Administrativ.

​
​Mulțumim domnului prefect al județului Timiș pentru încrederea acordată și pentru decizia de a organiza această ședință de referință la sediul instituției noastre. De asemenea, adresăm mulțumiri tuturor membrilor Colegiului Prefectural pentru implicarea activă, viziunea constructivă și spiritul colaborativ de care au dat dovadă pe parcursul întregilor lucrări.
​
Desfășurată într-o atmosferă de deschidere, respect reciproc și înalt profesionalism, întâlnirea a reunit reprezentanții administrației publice locale și ai instituțiilor deconcetrate, reconfirmând faptul că munca în echipă și cooperarea strânsă sunt fundamentele unei comunități puternice și bine sprijinite.


Cu această ocazie, doamna inspector șef Ileana Mogoșanu a reiterat angajamentul ferm al ITM Timiș de a rămâne un partener de încredere în cadrul administrației publice locale. Subliniind importanța unei sinergii interinstituționale reale, doamna inspector șef a evidențiat dedicarea continuă a echipei ITM Timiș pentru dezvoltarea unui mediu de muncă legal, echitabil și sigur pentru toți cetățenii județului Timiș.
​
Cu această ocazie, doamna inspector șef, Ileana Mogoșanu a oferit în semn de recunoștință și mulțumire câte o plachetă atât domnului prefect, Paul Finta, cât și celor doi subprefecți – Liliana Oneț și Deian Popov.

